**OPĆINA SRAČINEC**

*BILJEŠKE UZ FINANCIJSKA IZVJEŠĆA*

*ZA 2020. GODINU*

Sračinec, veljača, 2021. godina

**REPUBLIKA HRVATSKA**

**VARAŽDINSKA ŽUPANIJA**

**OPĆINA SRAČINEC**

Sračinec, Varaždinska 188

OIB: 01126367431

Sračinec, 10. veljače 2021. godine

BILJEŠKE

UZ FINANCIJSKE IZVJEŠTAJE

*za razdoblje od 01. siječnja do 31. prosinca 2020. godine*

1. Naziv obveznika: **OPĆINA SRAČINEC**

2. Sjedište obveznika: 42209 SRAČINEC

3. Adresa sjedišta: Varaždinska 188

4. Šifra općine: 410

5. Broj RKP-a: 31448

6. Matični broj: 02685698

7. OIB: 01126367431

8. Razina: 22 i 23

9. Razdjel: 000

10. Šifra djelatnosti - NKD 2007: 8411

11. Razdoblje**: 01. 01. – 31. 12. 2020. godine**

***1. UVOD***

U skladu s odredbama Pravilnika o financijskom izvještavanju u proračunskom računovodstvu (Narodne Novine, br. 3/15, 93/15, 135/15, 2/17, 28/17, 112/18 i 126/19) i Okružnice o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 1. siječnja do 31. prosinca 2020. godine, Ministarstva financija, Klasa: 400-02/20-01/29; Urbroj: 513-05-03-20-12 od 30. prosinca 2020., sastavljen je Financijski izvještaj Općine Sračinec za razdoblje siječanj – prosinac 2020. godine koji se sastoji od:

* Bilance (Obrazac BIL),
* Izvještaja o prihodima i rashodima, primicima i izdacima (Obrazac PR-RAS),
* Izvještaja o rashodima prema funkcijskoj klasifikaciji (Obrazac RAS-funkcijski),
* Izvještaja o promjenama u vrijednosti i obujmu imovine i obveza (Obrazac P-VRIO),
* Izvještaja o obvezama (Obrazac OBVEZE) i ovih Bilješki.

***Bilješka broj 1*** – Općina Sračinec primjenjuje proračunsko računovodstvo u skladu sa Zakonom o proračunu (Narodne novine, broj 87/08, 136/12 i 15/15) i Pravilnikom o proračunskom računovodstvu i računskom planu (Narodne novine, broj 124/14, 115/15, 87/16, 3/18 i 126/19). Prema odredbama navedenih propisa Općina u svojim knjigovodstvenim evidencijama osigurava pojedinačne podatke o vrstama prihoda i primitaka, rashoda i izdataka, stanju imovine, obveza i vlastitih izvora.

Knjigovodstvo se vodi po načelu dvojnog knjigovodstva, prema propisanom računskom planu, vode se poslovne knjige: dnevnik, glavna knjiga i pomoćne knjige. Prihodi i primici te rashodi i izdaci iskazuju se prema modificiranom računovodstvenom načelu nastanka događaja. Prihodi i primici priznaju se u izvještajnom razdoblju u kojem su postali raspoloživi i pod uvjetom da su mjerljivi. Rashodi se priznaju na temelju nastanka događaja (obveza) i u izvještajnom razdoblju na koje se odnose neovisno o plaćanju. Imovina i obveze iskazuju se po računovodstvenom načelu nastanka događaja uz primjenu metode povijesnog troška.

Nastavno se u Bilješkama obrazlažu numerički podaci i veća odstupanja iskazana u obrascima

Financijskog izvještaja.

***2. BILANCA (Obrazac: BIL)***

Vrijednost aktive - ukupne imovine Općine (AOP 001) na dan 31. prosinca 2020. godine iznosi 47.935.505 kn i u odnosu na stanje imovine 1. siječnja 2020. godine, evidentno je povećanje općinske imovine za 15,1% odnosno 6.289.033 kn. Udjel nefinancijske imovine (AOP 002) u ukupnoj aktivi iznosi 92,5% dok financijska imovina (AOP 063) u ukupnoj imovini Općine participira udjelom od 7,5%.

**Bilješka broj 2 - AOP 002 NEFINANCIJSKA IMOVINA**

Ukupna vrijednost nefinancijske imovine Općine (AOP 002) na dan bilance iznosi 44.333.058 kn i u odnosu na prethodnu godinu povećana je za 32,7% odnosno 10.920.940 kn.

U strukturi ukupne nefinancijske imovine vrijednosno najveći udio zauzima proizvedena dugotrajna imovina (AOP 007) u vrijednosti od 31.953.258 kn, s povećanjem od 3.424.143 kn ili 12,0% u odnosu na stanje 1. siječnja 2020. godine, iz razloga što je izvršeno evidentiranje i usklađenje općinske imovine prema podacima iz zemljišne knjige (ceste). U odnosu na prethodnu godinu smanjena je neproizvedena dugotrajna imovina (AOP 003) u vrijednosti od 326.094 kn ili 7,5% iz razloga jer je izvršeno usklađenje i isknjiženje prodanog zemljišta. Dugotrajna nefinacijska imovina u pripremi također zauzima veliki udio u strukturi ukupne nefinancijske imovine i to u iznosu od 8.385.716 kn, a većinom se odnosi na projekte za park „Velika graba“ i modernizaciju nerazvrstanih cesta.

**Bilješka broj 3 - AOP 063 FINANCIJSKA IMOVINA**

Vrijednost ukupne financijske imovine (novac i potraživanje) Općine iznosi 8.234.354 kn i bilježi smanjenje za 1.741.327 kn, odnosno 17,5% u odnosu na stanje prethodne godine.

**Tablica 1. Financijska imovina (skupina 11 i 12)**

|  |  |  |  |  |  |
| --- | --- | --- | --- | --- | --- |
| **RN** | **OPIS** | **AOP** | **Stanje 01.01.2020.** | **Stanje 31.12.2020.** | **Index** |

|  |  |  |  |  |  |
| --- | --- | --- | --- | --- | --- |
| 11 | Novac u banci i blagajni (AOP 065+070 do 072) | **064** | **4.562.568** | **210.576** | 4,6 |
| 111 | Novac u banci (AOP 066 do 069) | **065** | **4.556.095** | **207.399** | 4,6 |
| 1111 | Novac na računu kod Hrvatske narodne banke | **066** |  |  | - |
| 1112 | Novac na računu kod tuzemnih poslovnih banaka | **067** | 4.556.095 | 207.399 | 4,6 |
| 1113 | Novac na računu kod inozemnih poslovnih banaka | **068** |  |  | - |
| 1114 | Prijelazni račun | **069** |  |  | - |
| 112 | Izdvojena novčana sredstva  | **070** |  |  | - |
| 113 | Novac u blagajni | **071** | 6.473 | 3.177 | 49,1 |
| 114 | Vrijednosnice u blagajni | **072** |  |  | - |
| 12 | Depoziti, jamčevni polozi i potraživanja od zaposlenih te za više plaćene poreze i ostalo (AOP 074 + 077 do 080) | **073** | **64.780** | **64.780** | 100,0 |
| 121 | Depoziti u kreditnim i ostalim financijskim institucijama (AOP 075+076) | **074** |  |  | - |
| 122 | Jamčevni polozi | **077** |  |  | - |
| 123 | Potraživanja od zaposlenih | **078** | 64.780 | 64.780 | 100,0 |
| 124 | Potraživanja za više plaćene poreze i doprinose | **079** |  |  | - |
| 129 | Ostala potraživanja | **080** |  |  | - |

*Novac u banci i blagajni* (AOP 064) – novčana sredstava na računima i u blagajni smanjena su u odnosu na 01. siječanj 2020. godine u iznosu od 4.351.992 kn, odnosno 95,4%, a razlog tome je podmirenje troškova za projekt park „Velika graba“ i modernizacija nerazvrstanih cesta na području Općine Sračinec.

*Depoziti, jamčevni polozi i potraživanja od zaposlenih i ostalo* (AOP 073) iznose ukupno 64.780 kn, a odnose se na potraživanja od djelatnika sa kojim je raskinut radni odnos i podnesena prekršajna prijava državnom odvjetništvu.

**Tablica 2. Ostala financijska imovina (skupina 13-19)**

|  |  |  |  |  |  |
| --- | --- | --- | --- | --- | --- |
| **RN** | **OPIS** | **AOP** | **Stanje 01.01.2018.** | **Stanje 31.12.2018.** | **Index** |

|  |  |  |  |  |  |
| --- | --- | --- | --- | --- | --- |
| 15 | Dionice i udjeli u glavnici (AOP 130+137-140) | **129** | **2.753.300** | **2.753.300** | 100,0 |
|   | Dionice i udjeli u glavnici - tuzemni (AOP 131 do 136) | **130** | **2.753.300** | **2.753.300** | 100,0 |
| 1521 | Dionice i udjeli u glavnici trgovačkih društava u javnom sektoru | **134** | 2.753.300 | 2.753.300 | 100,0 |
| 16 | Potraživanja za prihode poslovanja (AOP 141+142+143+151+152+153+154+155-156) | **141** | **803.357** | **519.138** | 64,6 |
| 161 | Potraživanja za poreze | **141** | 173.659 | 175.052 | 100,8 |
| 164 | Potraživanja za prihode od imovine | **152** | 99.295 | 108.478 | 109,2 |
| 165 | Potraživanja za upravne i administrativne pristojbe, pristojbe po posebnim propisima i naknade | **153** | 530.403 | 411.817 | 77,6 |
| 168 | Potraživanja za kazne i upravne mjere te ostale prihode | **155** |  |  | - |
| 169 | Ispravak vrijednosti potraživanja | **156** |   | 176.209 | - |
| 17 | Potraživanja od prodaje nefinancijske imovine | **157** | **50.349** | **54.653** | 108,5 |
| 172 | Potraživanja od prodaje proizvedene dugotrajne imovine | **160** | **50.349** | **54.653** | 108,5 |

*Potraživanje za prihode poslovanja* (AOP 141) – stanje ukupnog potraživanja za prihode poslovanja na dan 31.12.2020. iznosi 519.138 kn i u odnosu na prethodnu godinu manje je za 284.219 kn, odnosno za 35,4%.

Smanjenje navedenih potraživanja odnosi se na *potraživanja za upravne i administrativne pristojbe, pristojbe po posebnim propisima i naknade* (AOP 153) koja su u odnosu na prethodnu godinu smanjena za 118.586 kn ili 22,3%, a smanjenje se najvećim dijelom odnosi na dospjela potraživanja za komunalnu naknadu, naknadu za uređenje voda i komunalne doprinose.

Također, u 2020. godini izvršen je *ispravak vrijednosti potraživanja* (AOP 157) za komunalnu naknadu, naknadu za uređenje voda, grobnu naknadu i komunalne doprinose koji iznosi 176.209 kn. Ispravci su napravljeni u novom programu u koji su unesena početna stanja s 2018. godinom, iz tog razloga jer nam je računalo oduzeo USKOK zbog istrage koja se vodi protiv bivše djelatnice. Zbog navedenog nismo mogli u stari program da bi točno utvrdili datume zaduženja.

U odnosu na prethodnu godinu povećana su *potraživanja za prihode od imovine* (AOP 152) koja su u odnosu na prethodnu godinu povećana za 9.183 kuna, odnosno 9,2%, a najvećim dijelom se odnose na nedospjela potraživanja za prosinac 2020. godine (HEP – naknada za korištenje nefinancijske imovine – elektrane).

**Bilješka broj 4 - AOP 169 OBVEZE**

Obveze bilježe ukupno povećanje od 250.634 kn u odnosu na prethodnu godinu ili 6,8% i iznose ukupno 3.945.856 kn.

*Obveze za rashode poslovanja* (AOP 170) povećane su u odnosu na isto razdoblje prethodne godine za 10.375 kn ili 2,4% te sada iznose 441.878 kn. Povećanje se odnosi na obveze za zaposlene, obveze za materijalne rashode, obveze za naknade građanima i kućanstvima i obveze za nabavu nefinancijske imovine.

*Kod obveza za zaposlene (AOP 171)* radi se o nedospjelim obvezama za plaće za mjesec prosinac za stalno zaposlene djelatnike.

*Obveze za materijalne rashode (AOP 172)* odnose na nedospjele obveze po zaprimljenim ulaznim računima dobavljača koji se odnose na mjesec prosinac 2020. godine.

*Obveze za naknade građanima i kućanstvima (AOP 178)* odnose se na nedospjele obveze za sufinanciranje dječjih vrtića i njihovih pomoćnika za mjesec prosinac 2020. godine.

*Ostale tekuće obveze* (AOP 180) odnose se najvećim dijelom na obveze za naplaćene tuđe prihode za mjesec prosinac (naknada za uređenje voda) u iznosu od 110.390 kn.

*Obveza za nabavu nefinancijske imovine* (AOP 181) na dan 31. prosinca 2020. godine iznose 546.897 kn, a odnose se na nedospjele obveze za izvršene radove na objektu NK Podravac (nadstrešnica), na parku „Velika graba“ (8. privremena situacija) te za izvršene radove na Vrtnoj ulici u Sračincu (rekonstrukcija ulice).

*Obveze za kredite i zajmove* (AOP 198) iznose 2.957.081 kn i manje su 257.137 kn u odnosu na stanje na dan 01. siječnja 2020. godine. Navedeni iznos obveza odnosi se na nedospjele obveze prema Ugovoru o kreditu sklopljenim sa Hrvatskom bankom za obnovu i razvitak radi izgradnje dječjeg vrtića u Sračincu.

**Bilješka broj 5 - AOP 229 VLASTITI IZVORI**

Vlastiti izvori iznose 43.989.650 i povećani su za 6.038.401 kn ili za 15,9%. Vlastiti izvori i ispravak vlastitih izvora (AOP 230) iznose 44.129.277 kn i povećani su za 11.178.077 kn ili za 33,9%.

**Tablica 3. Vlastiti izvori**

|  |  |  |  |  |  |
| --- | --- | --- | --- | --- | --- |
| **RN** | **OPIS** | **AOP** | **Stanje 01.01.2019.** | **Stanje 31.12.2019.** | **Index** |
| 9 | Vlastiti izvori (230 + 238 - 242 + 246 do 248) | **229** | **37.951.249** | **43.989.650** | 115,9 |
| 91 | Vlastiti izvori i ispravak vlastitih izvora (AOP 231-234) | **230** | **32.951.200** | **44.129.277** | 133,9 |
| 911 | Vlastiti izvori (AOP 232+233) | **231** | **36.165.419** | **47.086.358** | 130,2 |
| 9111 | Vlastiti izvori iz proračuna | **232** | 36.165.419 | 47.086.358 | 130,2 |
| 9112 | Ostali vlastiti izvori | **233** |   |   | - |
| 912 | Ispravak vlastitih izvora za obveze (AOP 235+236) | **234** | **3.214.219** | **2.957.081** | 92,0 |
| 9121 | Ispravak vlastitih izvora iz proračuna za obveze | **235** | 3.214.219 | 2.957.081 | 92,0 |
| 9122 | Ispravak ostalih vlastitih izvora za obveze | **236** |   |   | - |

**Bilješka broj 6 (AOP 232 – AOP 236) REZULTAT POSLOVANJA**

*Višak/manjak prihoda* (AOP 232-236) - na kraju proračunske godine utvrđen je manjak prihoda i primitaka raspoloživ u sljedećem razdoblju u ukupnom iznosu od 701.047 kn koji je ostvaren, nakon propisane korekcije prihoda.

Višak/manjak prihoda i primitaka raspoloživ u sljedećem razdoblju odnosno na dan 01. siječanj 2020. godine sastoji se od:

**Tablica 4. Rezultat poslovanja prije provedene korekcije**

|  |  |  |  |
| --- | --- | --- | --- |
| Račun | Opis | Stanje 01.01.2020. | Stanje 31.12.2020. |
| 92211 | Višak prihoda poslovanja | 9.328.060 | 16.384.012 |
| 92222 | Manjak prihoda od nefinancijske imovine | 4.653.874 | 16.313.647 |
| 92223 | Manjak primitaka od financijske imovine | 514.275 | 771.412 |
|  | **UKUPNO VIŠAK/MANJAK PRIHODA I PRIMITAKA** | **4.159.911** | **701.047** |

**Tablica 5. Rezultat poslovanja nakon provedene korekcije**

|  |  |  |
| --- | --- | --- |
| Račun | Opis | Stanje 31.12.2020. |
| 92211 | Višak prihoda poslovanja | 7.951.059 |
| 92222 | Manjak prihoda od nefinancijske imovine | 8.394.968 |
| 92223 | Manjak primitaka od financijske imovine | 257.138 |
|  | **UKUPNO MANJAK PRIHODA I PRIMITAKA** | **701.047** |

Korekcija rezultata provedena je za iznos od 3.257.304 kn, a navedeni iznos odnosi se na Kapitalne pomoći iz državnog proračuna (konta 63321 i 63821), te na iznos 7.500 kn koji se odnosi na Prihod od prodaje građevinskog zemljišta (konto 71112) koji nismo utrošili na konto 4 već na konto 32379 - izrada godišnjeg plana upravljanja imovinom (ostale intelektualne usluge).

***3 . IZVJEŠTAJ O PRIHODIMA I RASHODIMA, PRIMICIMA I IZDACIMA (Obrazac: PRRAS)***

**UKUPNI PRIHODI I PRIMICI**

*Ukupni prihodi i primici* (AOP 629) ostvareni su u izvještajnom razdoblju u iznosu od 14.949.197 kn što je 10,1% više u odnosu na ostvarenje u prethodnoj godini, a apsolutno razlika iznosi 1.374.726 kn. Unutar ukupnog povećanja porast se primjećuje kod prihoda poslovanja (AOP 001) od 14,7%, odnosno u apsolutnom iznosu od 1.853.807 kn u odnosu na prethodnu godinu. Prihodi od prodaje nefinancijske imovine (AOP 289) manji su za 50,5% u odnosu na prethodnu godinu, odnosno u apsolutnom iznosu od 479.081 kn zbog smanjene prodaje građevinskog zemljišta.

U strukturi ukupno ostvarenih prihoda i primitaka najveći udio imaju prihodi poslovanja s 96,9%. U donjem grafikonu je, radi usporedbe, prikazano ostvarenje prihoda i primitaka Općine Sračinec u razdoblju od zadnje tri godine.

**Grafikon 1. Prihodi i primici Općine Sračinec ostvareni u razdoblju od 2018. do 2020. godine**

**UKUPNI RASHODI I IZDACI**

*Ukupni rashodi i izdaci* (AOP 630) ostvareni su u istom razdoblju u iznosu od 19.810.156 kn, što je 5.358.518 kn više u odnosu na prethodnu godinu. Najveći utjecaj na ukupno povećanje rashoda imalo je povećanje rashoda za nabavu nefinancijske imovine (AOP 341) koji su za 5.391.023 kn veći u odnosu na prethodno razdoblje. Rashodi poslovanja (AOP 148) manji su u odnosu na prethodnu godinu za 32.505 kn, dok su izdaci za financijsku imovinu i otplate zajmova (AOP 518) ostali su isti kao i prošle godine te iznose 257.138 kn.

**Grafikon 1. Rashodi i izdaci Općine Sračinec ostvareni u razdoblju od 2018. do 2020. godine**

U nastavku daje se tabelarni prikaz rezultata poslovanja po navedenim skupinama prihoda odnosno rashoda poslovanja.

**Tablica 6. Ukupni prihodi i rashodi, primici i izdaci u 2020. godini**

|  |  |  |  |  |  |
| --- | --- | --- | --- | --- | --- |
| Račun | Opis | AOP izPR -RAS | Ostvareno prethodne godine | Ostvareno tekuće razdoblje | Index |
| 6 | Prihodi poslovanja | 001 | 12.626.444 | 14.480.251 | 114,7 |
| 7 | Prihodi od prodaje nefinancijske imovine | 289 | 948.027 | 468.946 | 49,5 |
| 8 | Primici od financijske imovine i zaduživanja | 410 | 0 | 0 | 0,0 |
| UKUPNO PRIHODI I PRIMICI | **629** | **13.574.471** | **14.949.197** | **110,1** |
| 3 | Rashodi poslovanja | 148 | 7.456.803 | 7.424.298 | 99,6 |
| 4 | Rashodi od prodaje nefinancijske imovine | 341 | 6.737.697 | 12.128.720 | 180,0 |
| 5 | Izdaci za financijsku imovinu i otplatu zajmova | 518 | 257.138 | 257.138 | 100,0 |
| UKUPNO RASHODI I IZDACI | **630** | **14.451.638** | **19.810.156** | **137,1** |
| 922 | VIŠAK PRIHODA I PRIMITAKA | 631 | 0 | 0 | - |
| 922 | MANJAK PRIHODA I PRIMITAKA | 632 | 877.167 | 4.860.959 | 554,2 |
| 922 | VIŠAK PRIHODA I PRIMITAKA – PRENESENI | 633 | 5.037.077 | 4.159.912 | 82,6 |
| 922 | **RASPOLOŽIVO U SLJEDEĆEM RAZDOBLJU** | **635** | **4.159.910** | **0** | **0,0** |
| 922 | **MANJAK U SLJEDEĆEM RAZDOBLJU** | **636** | **0** | **701.047** | **-** |

**Bilješka broj 8 - AOP 001 PRIHODI POSLOVANJA**

Prihodi poslovanja (AOP 001) u 2020. godini ostvareni su u iznosu 14.480.251 kn. U odnosu na ostvarenje prihoda prethodne godine bilježi se povećanje od 1.374.726 kn ili 10,1%.

U strukturi ovih prihoda najznačajniju stavku čine prihodi od poreza s udjelom od 58,8%, slijede pomoći iz inozemstva i od subjekata unutar općeg proračuna s udjelom od 27,7%, te prihodi od imovine s udjelom od 10,2%.

Prihodi od upravnih i administrativnih pristojbi, pristojbi po posebnim propisima i naknada participiraju u prihodima poslovanja s udjelom od 3,0%, a prihodi od prodaje proizvoda i robe te pruženih usluga i prihodi od donacija s udjelom od 0,3%.

*Prihodi od poreza* (AOP 002) ostvareni su u iznosu 8.521.101 kn, što u odnosu na ostvarenje prethodne godine, predstavlja smanjenje za 6,7%. Vrijednosno najveće smanjenje u odnosu na prethodno izvještajno razdoblje predstavljaju prihodi od poreza i prireza na dohodak (AOP 003) koji su ostvareni u iznosu od 8.228.598 kn što predstavlja smanjenje od 6,7% u odnosu na isto razdoblje prethodne godine, odnosno 590.872 kn u apsolutnom iznosu. Smanjenje prihoda očituje se u pojavi novonastale situacije s COVID 19.

*Porez na imovinu* (AOP 018) ostvaren je u iznosu od 230.846 kn što predstavlja pad u odnosu na prethodnu godinu u iznosu od 17.260 kn, odnosno 7,0%. Najveći udio u porezima na imovinu čini Porez na promet nekretnina koji je ostvaren u iznosu od 217.422 kn, što je manje za 5,4 % u odnosu na prethodnu godinu.

Zakonom o porezu na promet nekretnina (NN 115/16) koji je stupio na snagu 1. siječnja 2017. propisano je da prihod od poreza na promet nekretnina pripada 100% jedinici lokalne samouprave na području na kojem se nekretnina nalazi. Stopa poreza na promet nekretnina je smanjena s 5 na 4 posto i ukinuta su oslobođenja za kupnju prve nekretnine kojom se rješava vlastito stambeno pitanje.

*Porezi na robu i usluge* (AOP 024), ostvareni su u iznosu od 61.657 kn i u odnosu na prethodnu godinu njihova je naplata manja za 7.933 kn odnosno 11,4%. Ti porezi se odnose na poreze na potrošnju alkoholnih i bezalkoholnih pića.

*Pomoći iz inozemstva i od subjekata unutar općeg proračuna* (AOP 045) su ostvarene u ukupnom iznosu od 4.014.534 kn, a odnose se na pomoći proračunu iz drugih proračuna u iznosu od 713.002 kn, pomoći od izvanproračunskih korisnika u iznosu od 28.519 kn i tekuće pomoći temeljem prijenosa EU sredstava u iznosu od 3.273.013 kn.

*Pomoći proračunu iz drugih proračuna (*AOP 054) ostvarene su u ukupnom iznosu od 713.002 kn, što je u odnosu na prethodnu godinu manje za 857.779 kn, odnosno za 54,6%. a odnose se na tekuće pomoći proračunu iz drugih proračuna u iznosu od 434.344 kn (kompenzacijske mjere za 2020. godinu i pomoć za ogrjev od Varaždinske županije) te na kapitalne pomoći proračunu iz drugih proračuna u iznosu od 278.658 kn (Ministarstva za zgradu Općine Sračinec).

*Tekuće pomoći proračunu iz drugih proračuna* (AOP 055) ostvarene su u ukupnom iznosu od 434.344 kn, a odnose se na doznačena sredstva iz županijskog proračuna u iznosu od 26.250 kn za sufinanciranje pomoći za ogrjev korisnicima zajamčene minimalne naknade te na kompenzacijske mjere za 2020. godinu u iznosu od 408.094 kn.

*Kapitalne pomoći od drugih proračuna* (AOP 056) ukupno su ostvarene u iznosu od 278.658 kn, a odnose se na

* 227.842 kn Energetska obnova zgrade Općine Sračinec - Ministarstvo graditeljstva
* 42.816 kn Energetska obnova zgrade Općine Sračinec - Ministarstvo reg. razvoja

*Pomoći od izvanproračunskih korisnika* (AOP 057) ostvarene su u iznosu od 28.519 kn, a odnose se na sufinanciranje javnih radova (HZZ).

*Prihodi od imovine* (AOP 074) ostvareni su u iznosu od 1.471.723 kn ili 29,7% više nego prethodne godine, ponajprije zbog većih prihoda od naknade za korištenje prostora elektrana te većih prihoda od zakupa i iznajmljivanja imovine.

*Prihodi od financijske imovine* (AOP 075) ostvareni su u iznosu od 3.461 kn što je za 34,4% manje nego prethodne godine, a smanjenje se odnosi na kamate na depozite po viđenju.

*Prihodi od nefinancijske imovine* (AOP 083) ostvareni su u iznosu 1.468.262 kn ili 30,0% više u odnosu na prethodnu godinu. Najznačajniji prihodi od nefinancijske imovine su prihodi od naknade za korištenje nefinancijske imovine (naknada za korištenje prostora elektrana) te prihodi od zakupa i iznajmljivanja imovine (prihodi od zakupa poljoprivrednog zemljišta u vlasništvu države i prihodi od iznajmljivanja poslovnih prostora), te se kod oba prihoda bilježi rast.

*Prihodi od upravnih i administrativnih pristojbi, pristojbi po posebnim propisima i naknade* (AOP 105) ostvareni su u iznosu 432.217 kn te se bilježi pad u odnosu na prethodnu godinu za 20,8%. Najveće udjele u ovim prihodima imaju upravne i administrativne pristojbe 55,1%, te komunalni doprinosi i naknade 31,8%, dok prihodi po posebnim imaju udio od 13,1%. Uzrok pada se najvećim dijelom odnosi na prihode od komunalnih naknada, iz razloga jer su građani i poslovni subjekti Odlukom načelnika oslobođeni plaćanja komunalne naknade zbog situacije uzrokovane virusom COVID-19.

**Bilješka broj 9 - AOP 148 RASHODI POSLOVANJA**

Rashodi poslovanja (AOP 148) ostvareni su u ukupnom iznosu od 7.424.298 kn, odnosno 0,4 % manje u odnosu na prethodnu godinu.

*Rashodi za zaposlene* (AOP 149) ostvareni su u iznosu 1.091.595 kn i u odnosu na prethodnu godinu bilježe rast za 7,9%. Rashodi za zaposlene obuhvaćaju plaće, doprinose na plaće i ostale rashode za zaposlene u općinskoj upravi. Uzrok povećanja navedenih rashoda odnosi se na veći broj zaposlenih tijekom jednog perioda u 2020. godini te povećanje osnovice za izračun plaća državnih službenika i namještenika.

*Materijalni rashodi* (AOP 160) ostvareni su u iznosu 2.149.784 kn i u odnosu na prethodnu godinu bilježe pad od 33,2%. Odnose se na rashode za redovno poslovanje i rashode za izvršavanje programskih aktivnosti općinske uprave. Najveće smanjenje u sklopu ovih rashoda odnosi se na smanjenje rashoda za usluge promidžbe i informiranja (AOP 177) za iznos od 506.095 kn što je u odnosu na prošlu godinu smanjenje za 79,1%, a razlog je u podmirenju troškova provođenja projekta „ČOKSA“ koji su u do rujna 2019. godine podmireni u iznosu od 447.769 kn. Isto tako, značajnije su smanjeni ostali nespomenuti rashoda poslovanja (AOP 192) koji su 72,1% manji u odnosu na isto razdoblje prethodne godine, a razlog smanjenja je otvaranje novih pozicija prema Pravilniku o proračunskom računovodstvu. Također su se smanjili rashodi za usluge tekućeg i investicijskog održavanja (AOP 176) za iznos od 295.399 kn što je 63,0% manje nego prošle godine iz razloga jer je prošle godine izvršena izrada projektne dokumentacije - modernizacija javne rasvjete za Varaždinsku ulicu i ulicu Augusta Šenoe, građevinski radovi na uređenju bankina, sanaciji šahtova i odvodnih rešetki na području Općine Sračinec.

*Financijski rashodi* (AOP 193) ostvareni su u iznosu 208.495 kn i bilježe rast za 87,3% u odnosu na prethodnu godinu. Navedeni rashodi prvenstveno se odnose na kamate po primljenim zajmovima od Hrvatske banke za obnovi i razvitak radi izgradnje dječjeg vrtića u Sračincu te na bankarske usluge i usluge platnog prometa. U 2020. godini podmirili smo naknadu za obradu kredita (HBOR) u iznosu od 100.000 kn za modernizaciju nerazvrstanih cesta.

*Subvencije* (AOP 212) iznose 248.997 kn što predstavlja rast od 177,0% u odnosu na prethodnu godinu kada su subvencije iznosile 89.888 kn. Razlog povećanja se najvećim dijelom odnosi na subvencije obrtnicima, odnosno na nadoknade troškova obrtnicima koji su bili zatvoreni zbog pojave virusa COVID-19 (nadoknade mjesečnih zakupnina).

*Naknade građanima i kućanstvima na temelju osiguranja i druge naknade* (AOP 246) ostvarene su u iznosu od 1.647.554 kn, odnosno za 1.241.265 kn više u odnosu na prethodnu godinu. Razlog ovog povećanja je taj što se u 2019. godini sufinanciranje dječjeg vrtića knjižilo na konto 3811 tekuće donacije u novcu, a ove godine na konto 3722 naknade građanima i kućanstvima u naravi u iznosu od 1.217.343 kn. Iz istog razloga su se ove godine smanjile tekuće donacije u novcu. Također se ove naknade odnose na naknade koje se isplaćuju korisnicima Socijalnog programa sukladno Odluci o socijalnoj skrbi Općine Sračinec.

Ostale naknade odnose se na isplatu prigodnih pomoći umirovljenicima, isplatu stipendija, jednokratnih novčanih pomoći studentima te isplatu jednokratnih novčanih donacija za novorođenu djecu.

*Ostali rashodi* (AOP 257) ostvareni su u iznosu od 1.675.107 kn što je za 36,0% manje u odnosu na prethodnu godinu, odnosno u apsolutnom iznosu navedeni rashodi su manji za 943.627 kn. Navedeni rashodi odnose na donacije dobrovoljnom vatrogasnom društvu, donacije za potrebe osnovne škole Sračinec, donacije udruženjima građana sa područja Općine Sračinec te donacije vjerskim zajednicama. Smanjenje navedenih rashoda u odnosu na prethodnu godinu odnosi se na prethodno navedeni razlog knjiženja na drugi konto.

*Kapitalne pomoći* (AOP 272) ostvarene su u iznosu od 427.730 kn što je za 119.117 kn više u odnosu na prethodno razdoblje, a navedene pomoći odnose se na isplaćene kapitalne pomoći trgovačkom društvu „Varkom“ d.d. za provođenje projekta aglomeracije Varaždin te izgradnje sustava odvodnje i kanalizacije na području Općine Sračinec.

**Bilješka broj 10 - AOP 289 PRIHODI OD PRODAJE NEFINANCIJSKE IMOVINE**

Prihodi od prodaje nefinancijske imovine (AOP 289) ostvareni su u iznosu 468.946 kn što u odnosu na isto razdoblje prethodne godine, čini smanjenje za 50,5%. Ovi prihodi najvećim se dijelom odnose se na ostvarene prihode od prodaje zemljišta u sklopu Poslovne zone Sračinec, dok preostali dio otpada na prodano građevinsko zemljište u sklopu stambene zone.

**Bilješka broj 11 - AOP 341 RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine (AOP 341) izvršeni su u iznosu 12.128.720 kn i u odnosu na ostvarenje u istom razdoblju prethodne godine veći su za 5.391.023 kn ili 80,0%.

*Građevinski objekti* (AOP 355) izvršeni su u iznosu od 11.566.737 kn, što je za 367,1% više nego u prethodnom razdoblju. Navedeni rashodi najvećim se dijelom odnose na rashode za izgradnju parka „Velika graba“ i EKI u ulicama Braće Radić i Ivana Kukuljevića (ostali građevinski objekti) u iznosu od 7.848.931 kn, zatim na modernizaciju nerazvrstanih cesta na području Općine Sračinec i izradu parkirališta uz dječji vrtić u iznosu od 3.691.478 kn.

*Postrojenja i oprema* (AOP 360) izvršeni su u iznosu od 205.729 kn što je za 30,9% manje nego u prethodnom razdoblju. Navedeni rashodi najvećim se dijelom odnose na uređaje, strojeve i opremu za ostale namjene u iznosu od 100.202 kn (videonadzor na grobnim kućama, kolica za grobne kuće te hladnjak za TKIC Svibovec Podravski) te na nabavu uredske opreme i namještaja u iznosu od 61.365 kn i komunikacijske opreme u iznosu od 39.665 kn.

*Dodatna ulaganja na građevinskim objektima* (AOP 394) izvršena su u iznosu od 356.254 kn što je za 3.326.661 kn više nego u prethodnom razdoblju. Navedeni rashodi odnose se na izvršena dodatna ulaganja na uređenju male dvorane Doma kulture u Sračincu, izradu i montažu nadstrešnice na objektu NK Podravac te obnovu i održavanje objekta Društveni dom Svibovec Podravski.

**Bilješka broj 12 - AOP 518 IZDACI ZA FINANCIJSKU IMOVINU I OTPLATE ZAJMOVA**

Izdaci za financijsku imovinu i otplate zajmova ostvareni su u iznosu od 257.138 kn što je isti iznos kao i prethodne godine. Navedeni izdaci odnose se na otplatu glavnice kredita zaključenog sa Hrvatskom bankom za obnovu i razvitak radi izgradnje dječjeg vrtića u Sračincu.

**Bilješka broj 13 - AOP 631 VIŠAK PRIHODA I PRIMITAKA**

U izvještajnom razdoblju ostvaren je ukupan manjak prihoda i primitaka u iznosu od 877.165 kn. Višak prihoda i primitaka iz prijašnjeg razdoblja na dan 01.01.2019. godine iznosio je 5.037.226 kn, a tokom godine isti je korigiran za 149 kn radi povrata više uplaćenih sredstava Ministarstvu graditeljstva za kapitalne projekte pa isti iznosi 5.037.077 kn.

Korigirani višak iz prethodne godine u iznosu od 5.037.077 kn umanjuje se za ostvareni manjak prihoda i primitaka u 2019. godini u iznosu od 877.165 kn te ukupni raspoloživi višak prihoda i primitaka za buduće razdoblje iznosi 4.159.911 kn.

U nastavku se daje tabelarni prikaz rezultata prije provedene korekcije:

**Tablica 7. Rezultat poslovanja prije provedene korekcije**

|  |  |  |  |
| --- | --- | --- | --- |
| Račun | Opis | Stanje 01.01.2020. | Stanje 31.12.2020. |
| 92211 | Višak prihoda poslovanja | 9.328.060 | 16.384.012 |
| 92222 | Manjak prihoda od nefinancijske imovine | 4.653.874 | 16.313.647 |
| 92223 | Manjak primitaka od financijske imovine | 514.275 | 771.412 |
|  | **UKUPNO VIŠAK/MANJAK PRIHODA I PRIMITAKA** | **4.159.911** | **701.047** |

**Tablica 8. Rezultat poslovanja nakon provedene korekcije**

|  |  |  |
| --- | --- | --- |
| Račun | Opis | Stanje 31.12.2020. |
| 92211 | Višak prihoda poslovanja | 7.951.059 |
| 92222 | Manjak prihoda od nefinancijske imovine | 8.394.968 |
| 92223 | Manjak primitaka od financijske imovine | 257.138 |
|  | **UKUPNO MANJAK PRIHODA I PRIMITAKA** | **701.047** |

Korekcija rezultata provedena je za iznos od 3.257.304 kn, a navedeni iznos odnosi se na Kapitalne pomoći iz državnog proračuna (konta 63321 i 63821), te na iznos 7.500 kn koji se odnosi na Prihod od prodaje građevinskog zemljišta (konto 71112) koji nismo utrošili na konto 4 već na konto 32379 - izrada godišnjeg plana upravljanja imovinom (ostale intelektualne usluge).

**Bilješka broj 14 - AOP 641 STANJE NOVČANIH SREDSTAVA NA KRAJU RAZDOBLJA**

Na kraju izvještajnog razdoblja ukupno stanje na računima i u blagajnama iznosi 210.577 kn i sastoji se od stanja na slijedećim računima:

* ZABA banka d.d. Zagreb = 207.400 kn
* Novac u blagajni = 3.177 kn.

***4. IZVJEŠTAJ O PROMJENAMA U VRIJEDNOSTI I OBUJMU IMOVINE (Obrazac: P-VRIO)***

**Bilješka broj 15** - U obrascu P-VRIO iskazane su sve one promjene u vrijednosti i obujmu imovine i obveza koje nisu rezultat financijskih aktivnosti, odnosno transakcija. Iz izvještaja je evidentno ukupno povećanje vrijednosti i obujma imovine u vrijednosti od 532.233 kn te smanjenje za 532.233 kn.

Povećanje vrijednosti (revalorizacija) i smanjenje imovine (AOP 002) u iznosu 532.233 kn odnosi se na povećanje i smanjenje vrijednosti prodanog zemljišta (AOP 004) kao razlika između knjigovodstvene i prodane vrijednost zemljišta te evidentiranje geodetskih elaborata za ulice u Općini Sračinec.

***5. IZVJEŠTAJ O OBVEZAMA (Obrazac: OBVEZE)***

**Bilješka broj 16** - U Izvještaju o obvezama iskazuju se ukupne obveze Općine Sračinec u razdoblju od 1. siječnja do 31. prosinca 2020. godine. Stanje obveza na kraju izvještajnog razdoblja (AOP 036) iznosi 3.945.856 kn od čega dospjele obveze (AOP 037) iznose 14.945 kn, a nedospjele obveze (AOP 090) 3.930.912 kn.

Ukupne dospjele obveze na kraju izvještajnog razdoblja iznose 14.945 kn, a navedene obveze odnose se na uplaćene predujmove komunalne naknade i naknade za uređenje voda na rasknjiženje uplaćenih predujmova prema izvješću Porezne uprave za uplaćene poreze na potrošnju i promet nekretnina.

Stanje nedospjelih obveza na kraju izvještajnog razdoblja (AOP 090) iznosi 3.930.912 kn i

odnosi se na slijedeće obveze:

* obveze za financijsku imovinu u iznosu od 2.957.081 kn (obveze za kredit Hrvatske banke za obnovu i razvitak za izgradnju dječjeg vrtića u Sračincu),
* obveze za rashode poslovanja u iznosu od 426.934 (obveza za plaću za prosinac 2020. godine, obveze za materijalne rashode za prosinac – režijski troškovi i ostale obveze),
* obveze za nabavu nefinancijske imovine u iznosu od 546.897 kn.

***6. PREGLED SUDSKIH SPOROVA I OSTALIH UGOVORENIH ODNOSA***

Bilješke uz financijske izvještaje, sukladno čl. 14. Pravilnika o financijskom izvještavanju u proračunskom računovodstvu (Narodne novine, broj 3/15, 93/15, 135/15, 2/17, 28/17 i 112/18), sadrže obvezne bilješke – Pregled ostalih ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke, sporovi na sudu koji su u tijeku i slično).

**Bilješka broj 17 - SUDSKI SPOROVI**

Prema podacima Jedinstvenog upravnog odjela, Općina Sračinec vodi sudske sporove prema slijedećim podacima:

* Općinski sud u Varaždinu, broj: 1 Pr 3/20 (Tužitelj: Općina Sračinec; Tuženik: Sabati Renata) - podnesena tužba protiv bivše djelatnice zbog nadoknade štete u iznosu od 1.665.279 kn,
* Općinski sud u Varaždinu, broj: P-468/20 (Tužitelj: Općina Sračinec; Tuženik: Tomašković Mira i Ivan) - podnesena tužba radi namirenja potraživanja tužitelja iz vrijednosti založene stvari u iznosu od 54.653 kn,
* Upravni sud u Zagrebu, broj: Usl-4085/19 (Tužitelj: Sabati Renata; Tuženik: Općina Sračinec) - podnesena tužba radi poništenja Rješenja o prestanku službe bivše službenice, ali ne zna se iznos pa je kod knjiženja evidentiran iznos od 1 kn,
* Trgovački sud u Rijeci, broj: P-193/15 (Tužitelj: Bolješić Barbara, Dretar Branko, Bubnjarić Anita, Strmečki Ivan i Ivanka, HZMO; Tuženik: Općina Sračinec i dr.) - podnesena tužba radi utvrđenja prava vlasništva u k.o. Selce u iznosu od 251.000 kn,
* Općinski sud u Varaždinu, broj: Pr-190/19 (Tužitelj: Sabati Renata; Tuženik: Općina Sračinec) - podnesena tužba radi isplate naknada plaća za period od 07/2018 do 06/2019 u ukupnom iznosu od 153.609 kn,
* Ured za suzbijanje korupcije i organiziranog kriminaliteta (USKOK), broj: KR-US-863/18 (Oštećenik: Općina Sračinec, Tuženik: Sabati Renata) - kaznena prijava radi kaznenog djela iz čl. 233., 278., 279. i 291. Kaznenog zakona, ali ne zna se iznos pa je kod knjiženja evidentiran iznos od 1 kn.

**Bilješka broj 18 – Dana i primljena jamstva**

Prema podacima Jedinstvenog upravnog odjela, Općina Sračinec vodi dana i primljena jamstva prema slijedećim podacima:

* Izdana zadužnica OV-993/16 HBOR-u u iznosu od 4.000.000 kn kao instrument osiguranja kredita za Dječji vrtić „Bambi“ u Sračincu,
* Izdane mjenice serije A 07307268, 07307264 i 07307265 HBOR-u bez navedenih iznosa kao instrumenti osiguranja kredita za Dječji vrtić „Bambi“ u Sračincu, ali su u kod knjiženja evidentirani iznosi od 1 kn,
* Izdana zadužnica OV-6006/20 HBOR-u u iznosu od 20.000.000 kn kao instrument osiguranja kredita za modernizaciju i rekonstrukciju nerazvrstanih cesta na području Općine Sračinec,
* Izdane mjenice serije B 07731805, 07731806, 07731807, 07731812 i 07731864 HBOR-u bez navedenih iznosa kao instrumenti osiguranja kredita za modernizaciju i rekonstrukciju nerazvrstanih cesta na području Općine Sračinec, ali su u kod knjiženja evidentirani iznosi od 1 kn,
* Izdana zadužnica OV-6768/2020 Zagrebačkoj banci u iznosu od 2.500.000 kn kao instrument osiguranja kratkoročnog kredita (ukoliko bude potreban) za financiranje raznih projekata planiranih u proračunu Općine Sračinec za 2021. godinu,
* Primljene bjanko zadužnice u iznosu od 2.890.000 kn kao jamstva kod jednostavnih i javnih nabava,
* Primljene zadužnice u iznosu od 843.383 kn kao jamstva kod jednostavnih i javnih nabava,
* Primljene bankarske garancije u iznosu od 153.439 kn kao jamstva kod jednostavnih i javnih nabava.